Trei spitale mari din București nu mai au apă caldă și căldură. Avarii sunt în toate sectoarele Capitalei.
Compania Municipală Termoenergetica București a transmis că sunt probleme în alimentarea cu apă caldă și căldură în toată Capitala.
Grav este că trei spitale mari au rămas, la rândul lor, fără căldură și apă caldă. Spitalele Marie Curie, Victor Babeș și Colentina, dar și alte 600 de imobile sunt în această situație, potrivit Radio București.
Cele mai multe probleme sunt în sectoarele 2 și 3, dar sunt avarii în toate sectoarele Capitalei, conform Termoenergetica. În Sectorul 2 sunt 219 de imobile afectate, iar în Sectorul 3 este vorba de 138 de imobile. Și în Sectorul 6 sunt probleme în cazul a 106 imobile.
Cele mai multe probleme vor fi remediate până sâmbătă, 23 martie, dar sunt unele care vor fi rezolvate abia duminică sau luni.
Compania Municipală Termoenergetica București a transmis lista cu imobilele ce sunt afectate de problemele privind alimentarea cu apă caldă și căldură.